**30.09.2020 жыл № 6 5 т.**

**«Қазақстандық салалық білім және ғылым**

**қызметкерлері кәсіподағының Ақтөбе облыстық**

**ұйымы» ҚБ-де «Мүшелік кәсіподақ жарналарын**

**төлеу, бөлу және жұмсау тәртібі туралы» ереженің**

**орындалуы бойынша жұмыс жағдайы туралы**

«Қазақстандық салалық білім және ғылым қызметкерлерінің кәсіподағы» ҚБ бас бухгалтері Г.А.Тоқабаеваның «Қазақстандық салалық білім және ғылым қызметкерлері кәсіподағының Ақтөбе облыстық ұйымы» ҚБ-де «Мүшелік кәсіподақ жарналарын төлеу, бөлу және жұмсау тәртібі туралы» ереженің орындалуы бойынша жұмыс жағдайы туралы ақпаратын тыңдап және талқылап, Кәсіподақтың Атқару комитеті бухгалтерлік есепті жүргізу, мүшелік кәсіподақ жарналарын төлеу, бөлу және жұмсау мәселелері бойынша Кәсіподақтың жергілікті актілерінің талаптарын орындау жөнінде облыстық кәсіподақ кеңесінің нақты жұмыстар жүргізетінін атап өтті.

Бюджеттің табыс және шығыс бөлігін жоспарлау кәсіподақ ұйымының уәкілетті органдарымен бекітіліп жасалатын сметалар арқылы жүзеге асырылады.

Жалпы бухгалтерлік есепті жүргізу тиісті дәрежеде қамтамасыз етілген. Қаржы қызметін бақылау барлық деңгейлердегі бақылау-тексеру комиссияларымен жүйелі түрде жүзеге асырылады.

Филиалдар мен бастауыш кәсіподақ ұйымдарында мүшелік кәсіподақ жарналарының толықтығы тексеріліп отырады, кәсіподақ құрылымының қаржы мүмкіндіктеріне талдау жүзеге асырылып, кәсіподақ мүшелері-қызметкерлердің еңбекақы қорлары мен орташа жалақылары бойынша деректер бар.

Ақшалай қаражатты басқару және бухгалтерлік есеп заманауи сандық технологияларды қолданып жүзеге асырылады.

Салық және статистикалық есептілік уақытында жүзеге асырылады. Кәсіподақ бюджетінің қаражатын мақсатсыз қолдануға жол берілмейді. Қызмет бағыттары бойынша бюджеттің шығыс бөлігін бөлу Кәсіподақтың басқарушы органдарымен ұсынылатын мөлшерде жүзеге асырылады.

Қазақстандық салалық білім және ғылым қызметкерлері кәсіподағының Атқару комитеті **ҚАУЛЫ ЕТЕДІ:**

1. «Қазақстандық салалық білім және ғылым қызметкерлерінің кәсіподағы» ҚБ бас бухгалтері Г.А.Тоқабаеваның «Қазақстандық салалық білім және ғылым қызметкерлері кәсіподағының Ақтөбе облыстық ұйымы» ҚБ-де «Мүшелік кәсіподақ жарналарын төлеу, бөлу және жұмсау тәртібі туралы» ереженің орындалуы бойынша жұмыс жағдайы туралы ақпараты назарға алынсын.

2. Кәсіподақтың Ақтөбе облыстық ұйымының (Төрайымы - Серікова Р.С.) басқарушы органдарына:

- Кәсіподақтың Есеп саясатының талаптары мен бухгалтерлік есепті жүргізу Ережесіне сәйкес, банктік көшірмелер деректеріне сай 1С Бухгалтерия бағдарламалық қамтамасыз етуге қосалқы шот бойынша бөліп, түскен ақшалай қаражаттың уақытында таратылуын қамтамасыз ету;

- ақшалай қаражаттар мен бухгалтерлік құжаттарды сақтаудың қауіпсіз жағдайын жасау мақсатында бухгалтерияны материалдық-техникалық жабдықтау шараларын қабылдау;

- қайырымдылық, материалдық көмектер төлемі кезінде заңнаманың қадағалануына және оларды төлеу кезінде салықтың жасырылуына жол бермеуге ерекше назар аудару;

-ТМҚ есебін жүргізуді және есептен шығаруды ретке келтіру, жыл сайын негізгі, ақшалай қаражаттарды түгендеуді жүргізу;

-бухгалтерлік есепті жүргізу Ережесінің талаптарына сәйкес, кассалық және аванстық есеп берулердің бөлек есебін тәжірибеге енгізу;

- тауарлар, жұмыстар мен қызметтер жеткізушілерімен келісім шарттарды сақтау тәртібін реттеу ұсынылсын.

3. Осы қаулының орындалуын бақылау Кәсіподақ төрайымының орынбасары В.Ф.Беженаровқа жүктелсін.

**Төрайым А. Мұқашева**